02011R0063 — ET — 05.03.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI MÄÄRUS (EL) nr 63/2011, 26. jaanuar 2011, millega kehtestatakse üksikasjalikud sätted süsinikdioksiidi eriheite sihttasemest erandi taotlemiseks vastavalt Euroopa Parlamendi ja nõukogu määruse (EÜ) nr 443/2009 artiklile 11 (EMPs kohaldatav tekst) (ELT L 023 27.1.2011, lk 16)

Muudetud:









▼B

KOMISJONI MÄÄRUS (EL) nr 63/2011,

26. jaanuar 2011,

millega kehtestatakse üksikasjalikud sätted süsinikdioksiidi eriheite sihttasemest erandi taotlemiseks vastavalt Euroopa Parlamendi ja nõukogu määruse (EÜ) nr 443/2009 artiklile 11

(EMPs kohaldatav tekst)







Artikkel 1

Sisu

Käesolevas määruses nähakse ette teave, mille tootjad peavad esitama selleks, et näidata, et erandi tegemise tingimused on määruse (EÜ) nr 443/2009 artikli 11 lõike 1 või artikli 11 lõike 4 kohaselt täidetud.

Artikkel 2

Mõisted

Lisaks määruse (EÜ) nr 443/2009 artiklites 2 ja 3 esitatud mõistetele kasutatakse järgmisi mõisteid:

a) „taotleja” – määruse (EÜ) nr 443/2009 artikli 11 lõikes 1 või artikli 11 lõikes 4 osutatud tootja;

b) „sõiduki karakteristikud” – sõiduki omadused, sealhulgas mass, süsinikdioksiidi eriheide, istmete arv, mootori nimivõimsus, massivõimsus ja maksimumkiirus;

c) „turu eripära” – teave sõiduki karakteristikute kohta ning nende sõidukitega, millele erandit taotletakse, otseselt konkureerivate autode nimetused ja hinnaklassid;

d) „oma tootmisüksus” – tootmis- või koostetehas, mida kasutab ainult taotleja uute sõiduautode, sealhulgas vajaduse korral ekspordiks mõeldud sõiduautode tootmiseks või monteerimiseks üksnes antud tootja jaoks;

e) „oma projekteerimiskeskus” – üksus, kus kogu sõiduk projekteeritakse ja välja töötatakse ning mis on taotleja kontrolli all ja üksnes tema kasutuses.

Artikkel 3

Erandi tegemise taotlus määruse (EÜ) nr 443/2009 artikli 11 lõigete 1 ja 4 kohaselt

1. Taotleja esitab määruse (EÜ) nr 443/2009 artikli 11 lõike 1 kohase erandi tegemise taotluse käesoleva määruse I lisas esitatud vormis, millele lisab käesoleva määruse artikli 4 lõikes 1 ja artiklis 5 ette nähtud teabe.

2. Taotleja esitab määruse (EÜ) nr 443/2009 artikli 11 lõike 4 kohase erandi tegemise taotluse käesoleva määruse II lisas esitatud vormis, millele lisab käesoleva määruse artikli 4 lõikes 2 ja artiklis 6 ette nähtud teabe.

Artikkel 4

Teave erandi tegemise tingimuste kohta

1. Taotleja esitab erandi tegemise tingimuste kohta järgmise teabe:

a) teave tootja või seotud tootjate rühma omandistruktuuri kohta koos III lisas toodud asjakohase deklaratsiooniga;

b) tootja puhul, kes taotleb erandit vastavalt määruse (EÜ) nr 443/2009 artikli 11 lõikele 1, või seotud tootjate rühma puhul, kes taotlevad erandit kooskõlas kõnealuse määruse artikli 11 lõike 1 punktiga b, või seotud tootjate rühma liikme puhul, kes taotleb erandit kooskõlas kõnealuse määruse artikli 11 lõike 1 punktiga c, liidus ametlikult registreeritud sõiduautode arv taotluse esitamise päevale eelnenud kolme kalendriaasta jooksul või vastavate andmete puudumisel üks alljärgnevast:

— kontrollitavatel andmetel põhinev hinnang taotleja poolt valmistatud autode arvu kohta, mis on registreeritud punktis b osutatud ajavahemiku jooksul;

— kui punktis b osutatud ajavahemiku jooksul autosid ei registreeritud, siis autode arv, mis registreeriti viimasel kalendriaastal, mille kohta on taolised andmed kättesaadavad.

2. Määruse (EÜ) nr 443/2009 artikli 11 lõike 4 kohast erandit taotlev taotleja peab esitama käesoleva artikli lõike 1 punktis b viidatud andmed ainult taotluse esitamise päevale eelnenud kalendriaasta kohta.

Artikkel 5

Eriheite sihttase ja heite vähendamise potentsiaal määruse (EÜ) nr 443/2009 artikli 11 lõike 2 kohaselt

1. Taotleja esitab 2007. aastal registreeritud sõiduautode süsinikdioksiidi eriheite keskmised tasemed juhul, kui nimetatud aasta süsinikdioksiidi eriheite keskmised tasemed ei ole loetletud käesoleva määruse IV lisas. Kui nimetatud teave ei ole kättesaadav, esitab taotleja 2007. aastale lähimal järgneval kalendriaastal registreeritud sõiduautode süsinikdioksiidi eriheite keskmised tasemed.

2. Taotleja esitab oma tegevuse kohta järgmise teabe:

(a) töötajate arv ja tootmisüksuste suurus ruutmeetrites taotluse esitamise päevale eelnenud kalendriaastal;

(b) tootmisüksuse tegevusmudel, milles on täpsustatud, milliseid projekteerimis- ja tootmistoiminguid teeb taotleja ja mis tehakse allhankega;

(c) seotud ettevõtjate puhul, kas tootjad kasutavad sama tehnoloogiat ja millised tegevused tehakse allhankega;

(d) taotluse esitamise päevale eelnenud viie aasta müügimahud, aastane käive, puhaskasum ning kulutused teadus- ja arendustegevusele ning seotud ettevõtjate puhul netoülekanded emaettevõtjale;

(e) nende turu eripära;

(f) erandiga hõlmatavate autode kõikide versioonide hinnakiri taotluse esitamise päevale eelnenud kalendriaastal ning plaanikohaselt turule toodavate ja erandiga hõlmatavate autode eeldatav hinnakiri.

Kui taotluse esitab aastas enam kui 100 autot valmistav tootja, tuleb punktis d viidatud teabele lisada raamatupidamisaruanded, mis on ametlikult kinnitatud või mille on kinnitanud sõltumatu audiitor.

3. Taotleja esitab oma tehnoloogilise potentsiaali kohta järgmise teabe:

a) 2007. aastal turule toodud sõiduautodes kasutatud süsinikdioksiidiheite vähendamise tehnoloogiate loend või vastavate andmete puudumisel andmed 2007. aastale lähima järgneva aasta kohta või turule tulemist planeerivate tootjate puhul andmed aasta kohta, millal erand kehtima hakkab;

b) heite vähendamise programmi raames sõiduautodes kasutatud süsinikdioksiidiheite vähendamise tehnoloogiate loend ja nimetatud tehnoloogiate lisakulud iga taotluses sisalduva sõidukiversiooni kohta.

4. Taotleja esitab erandi tegemise perioodiks eriheite sihttaseme kooskõlas oma heite vähendamise potentsiaaliga. Taotleja võib esitada ka aastased eriheite sihttasemed.

Eriheite sihttase või aastased eriheite sihttasemed määratakse nii, et erandi lõppemise ajal olnud eriheite keskmist taset vähendatakse võrreldes lõikes 1 osutatud süsinikdioksiidi eriheite keskmise tasemega.

5. Taotleja poolt vastavalt määruse (EÜ) nr 443/2009 artikli 11 lõike 2 punktile d esitatud eriheite sihttase või aastased eriheite sihttasemed tuleb esitada koos uue sõidukipargi süsinikdioksiidi eriheite vähendamise programmiga.

Heite vähendamise programm peab sisaldama järgmist:

a) taotleja sõidukipargis süsinikdioksiidiheite vähendamise tehnoloogiate rakendamise ajakava;

b) liidus registreeritavate sõidukite hinnanguline arv aastas erandi tegemise perioodi ajal ning oodatav süsinikdioksiidi eriheite keskmine tase ja sõiduki keskmine mass;

c) kui kasutatakse aastaseid eriheite sihttasemeid, siis selliste sõidukiversioonide süsinikdioksiidi eriheite taseme vähenemine aastate kaupa, mille puhul on rakendatud süsinikdioksiidiheite vähendamise tehnoloogiaid.

6. Taotleja eriheite sihttasemest või aastastest eriheite sihttasemetest kinnipidamist hinnatakse vastavalt määruse (EÜ) nr 443/2009 artiklile 9 erandi tegemise perioodi igal aastal.

Artikkel 6

Heite vähendamise sihttase erandi tegemiseks määruse (EÜ) nr 443/2009 artikli 11 lõike 4 kohaselt

1. Taotleja esitab 2007. aastal registreeritud sõiduautode süsinikdioksiidi eriheite keskmised tasemed juhul, kui nimetatud aasta süsinikdioksiidi eriheite keskmised tasemed ei ole loetletud käesoleva määruse IV lisas.

2. Lõikes 1 ette nähtud võrdlusaluseks olevate süsinikdioksiidi eriheite keskmiste tasemetega seoses kohaldatakse kooskõlas määruse (EÜ) nr 443/2009 artikli 11 lõikega 4 määratud heite vähendamise sihttaset.

3. Kui teave tootja süsinikdioksiidi eriheite keskmiste tasemete kohta 2007. aastal puudub, esitab taotleja teabe kõikide tema toodetavate autotüüpide karakteristikute kohta ning taotleja poolt toodetud selliste autode arvu, mis taotleja eelduste kohaselt registreeritakse liidus erandi tegemise esimesel aastal. Taotleja märgib kõikide autovariantide puhul, millisesse V lisas sisalduvas tabelis esitatud sõidukiklassi antud variant kuulub.

4. Eriheite sihttase arvutatakse igal aastal, võttes aluseks 25-protsendilise vähenemise iga V lisas nimetatud sõidukiklassi võrdlusalusest.

Artikkel 7

Komisjoni hinnang

1. Kui komisjon ei ole määruse (EÜ) nr 443/2009 artikli 11 lõike 1 või lõike 4 kohase täieliku taotluse ametlikust kättesaamisest alates üheksa kuu jooksul vastuväiteid esitanud, loetakse erandi tegemise taotluse asjaomased tingimused täidetuks. Kui komisjon leiab, et taotlus ei ole täielik, võidakse nõuda lisateabe esitamist. Kui lisateavet ei esitata nõudes ette nähtud ajavahemiku jooksul, võib komisjon taotluse tagasi lükata.

Taotluse tagasilükkamisel selle puudulikkuse tõttu või kui komisjon leiab, et esitatud eriheite sihttase ei vasta taotleja heite vähendamise potentsiaalile, võib taotleja erandi tegemiseks esitada täiendatud või muudetud taotluse.

2. Taotlused saadetakse trükitud ja elektroonilisel kujul ning adresseeritakse Euroopa Komisjoni peasekretariaadile aadressil 1049 Brüssel, Belgia, märkides „Määruse (EÜ) nr 443/2009 erand”. Elektrooniline versioon saadetakse I lisas osutatud üldpostkasti.

3. Kui taotluses sisalduv teave osutub valeks või ebatäpseks, tunnistatakse erandi tegemise otsus kehtetuks.

Artikkel 8

Üldsuse juurdepääs teabele

1. Taotleja, kes leiab, et taotluses esitatud teavet ei tohiks kooskõlas määruse (EÜ) nr 443/2009 artikli 11 lõikega 9 avaldada, märgib selle taotluses ära ning põhjendab, miks teabe avaldamine kahjustab taotleja ärihuve, sealhulgas intellektuaalse omandi õigust.

2. Euroopa Parlamendi ja nõukogu määruse (EÜ) nr 1049/2001 ( 1 ) artikli 4 lõikes 2 sätestatud erandit üldsuse dokumentidele juurdepääsuõiguse kohta kohaldatakse järgmist tüüpi teabele:

a) artiklis 5 osutatud heite vähendamise programmi üksikasjad, eriti üksikasjad tootja tooteportfelli väljatöötamise kohta;

b) süsinikdioksiidiheite vähendamise tehnoloogiate eeldatav mõju tootmiskuludele, sõidukite ostuhinnale ja äriühingu kasumlikkusele.

Artikkel 9

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Standardne erandi tegemise taotluse vorm, mille esitavad määruse (EÜ) nr 443/2009 artikli 11 lõike 1 tingimustele vastavad tootjad

Taotluse elektrooniline versioon saadetakse järgmisele e-posti aadressile:

EC-CO2-LDV-IMPLEMENTATION@ec.europa.eu

1. Tootja või seotud tootjate rühma nimi, aadress ja kontaktisik







Tootja nimi Postiaadress Kontaktisiku nimi Kontaktisiku e-posti aadress Kontaktisiku telefoninumber

2. Erandi tegemise kriteeriumid

2.1. Kas taotleja kuulub seotud tootjate rühma? JAH (lisada III lisas esitatud deklaratsioon) EI

2.2. Kas taotleja kuulub seotud tootjate rühma, kuid tal on oma tootmisüksused ja projekteerimiskeskus? JAH (lisada III lisas esitatud deklaratsioon, vt punkt 2.3) EI (vt punktid 2.4 ja 2.5)

2.3. Liidus registreeritud sõidukite arv, kui taotluses on viidatud sõltumatule tootjale või sellisele seotud tootjale, kellel on oma tootmisüksused ja projekteerimiskeskus 2.3.1. Ametlikud arvandmed taotluse esitamisele eelnenud kolme kalendriaasta jooksul



Aasta ELis registreeritud sõidukite arv 2.3.2. Kui punktis 2.3.1 osutatud arvandmed seal viidatud ajavahemiku kohta puuduvad, siis kontrollitavatel andmetel põhinev hinnang



Aasta ELis registreeritud sõidukite arv 2.3.3. Kui punktides 2.3.1 ja 2.3.2 osutatud arvandmed antud ajavahemiku kohta puuduvad, siis viimase sellise kalendriaasta arvandmed, mille kohta need andmed on kättesaadavad



Aasta ELis registreeritud sõidukite arv

2.4. Kui taotluses on viidatud seotud tootjate rühmale, esitage palun järgmised andmed



Tootja nimi Postiaadress Kontaktisiku nimi Kontaktisiku e-posti aadress Kontaktisiku telefoninumber

2.5. Seotud tootjate rühma liidus registreeritud sõidukite arv, kui taotluses on viidatud seotud tootjate rühmale ja taotlejal ei ole oma tootmisüksusi ega projekteerimiskeskust 2.5.1. Ametlikud arvandmed taotluse esitamisele eelnenud kolme kalendriaasta jooksul



Aasta ELis registreeritud sõidukite arv 2.5.2. Kui punktis 2.5.1 osutatud arvandmed seal viidatud ajavahemiku kohta puuduvad, siis kontrollitavatel andmetel põhinev hinnang



Aasta ELis registreeritud sõidukite arv 2.5.3. Kui punktides 2.5.1 ja 2.5.2 osutatud arvandmed antud ajavahemiku kohta puuduvad, siis viimase sellise kalendriaasta arvandmed, mille kohta need andmed on kättesaadavad



Aasta ELis registreeritud sõidukite arv

3. Erandi tegemise soovitud kestus







Kalendriaastate arv (maksimaalselt 5)

4. Ettepanek eriheite sihttaseme kohta, mis on arvutatud sõidukipargi keskmisena erandi tegemise perioodil, või eraldi eriheite sihttasemed aastaste heite vähendamiste puhul (g CO2/km)







Aasta Eriheite keskmine sihttase (g CO2/km)

5. Ettevõtja andmed

5.1. Süsinikdioksiidi eriheite keskmine tase 2007. aastal, kui see ei ole nimetatud IV lisas (või kui see ei ole kättesaadav 2007. aastale lähima järgneva kalendriaasta kohta)

5.2. Töötajate arv taotluse esitamise päevale eelnenud kalendriaastal

5.3. Tootmisüksuse suurus ruutmeetrites taotluse esitamise päevale eelnenud kalendriaastal

5.4. Müügimahud viiel taotluse esitamise päevale eelnenud aastal







Aasta Müügimaht

5.5. Aastane käive viiel taotluse esitamise päevale eelnenud aastal







Aasta Käive

5.6. Turu eripära

Teave kavandatavate toodete kohta, mis ei ole taotluse esitamise ajal turul kättesaadavad, esitatakse käesoleva taotluse konfidentsiaalses osas:

a) sõiduki karakteristikud;

b) otseselt konkureerivate sõidukite nimed ja hinnaklassid taotluse esitamise päevale eelnenud aastal;

c) erandi alla kuuluma hakkavate sõidukite hinnakiri taotluse esitamise päevale eelnenud kalendriaastal või taotluse esitamise päevale lähimal aastal.

5.7. Tootmisüksuse tegevusmudeli lühikirjeldus

TAOTLUSE KONFIDENTSIAALNE OSA

5.8. Puhaskasum viiel taotluse esitamise päevale eelnenud aastal







Aasta Puhaskasum

5.9. Kulutused teadus- ja arendustegevusele viiel taotluse esitamise päevale eelnenud aastal







Aasta Kulutused teadus- ja arendustegevusele

5.10. Seotud ettevõtjate puhul netoülekanded emaettevõtjale viiel taotluse esitamise päevale eelnenud aastal







Aasta Netoülekanded

6. Liidu turule toodavate taotleja valmistatud sõiduautode andmed

6.1. Turu eripära

6.1.1. Sõiduki karakteristikud;

6.1.2. otseselt konkureerivate sõidukite nimed ja hinnaklassid taotluse esitamise päevale eelnenud aastal;

6.1.3. erandi alla kuuluvate sõidukite eeldatav hinnakiri.

7. Taotleja tehnoloogiline potentsiaal

7.1. Taotleja sõidukipargis 2007. aastal kasutatud süsinikdioksiidiheidet vähendavate tehnoloogiate loend;

7.2. kui punktis 7.1 osutatud loend ei ole kättesaadav, siis loend 2007. aastale lähima järgneva aasta kohta;

7.3. juhul kui taotlejad plaanivad tulla liidu turule, peab punktis 7.1 osutatud loend olema esimese erandi tegemise aasta kohta.

8. Taotleja heite vähendamise programm

8.1. Taotleja sõidukipargis süsinikdioksiidiheite vähendamise tehnoloogiate rakendamise ajakava.

8.2. Sõidukipargi eeldatav keskmine erandi tegemise perioodil 8.2.1. Erandi tegemise perioodil Liidus registreeritud sõidukite arv aastas 8.2.2. Liidu turule toodavate sõidukite eeldatav keskmine mass 8.2.3. Liidu turule toodavate sõidukite eeldatav süsinikdioksiidi eriheite keskmine tase

8.3. Heite vähendamise programmi raames taotleja sõidukipargis kasutatavad süsinikdioksiidiheite vähendamise tehnoloogiad.

8.4. Programmi raames kasutatavate tehnoloogiate lisakulud sõidukiversiooni kohta.

8.5. Kui kasutatakse aastaseid eriheite sihttasemeid, siis selliste sõidukiversioonide süsinikdioksiidi eriheite taseme vähenemine aastate kaupa, mille puhul on rakendatud süsinikdioksiidiheite vähendamise tehnoloogiaid.









II LISA

Standardne erandi tegemise taotluse vorm, mille esitavad määruse (EÜ) nr 443/2009 artikli 11 lõike 4 tingimustele vastavad tootjad

TAOTLUSE AVALIK OSA

1. Tootja või seotud tootjate rühma nimi, aadress ja kontaktisik







Tootja nimi Postiaadress Kontaktisiku nimi Kontaktisiku e-posti aadress Kontaktisiku telefoninumber

2. Erandi tegemise kriteeriumid

2.1. Kas taotleja kuulub seotud tootjate rühma? JAH (lisada III lisas esitatud deklaratsioon, vt punkt 2.3) EI (vt punkt 2.2)

2.2. Liidus registreeritud sõidukite arv, kui taotluses on osutatud sõltumatule tootjale. 2.2.1. Ametlikud arvandmed taotluse esitamise päevale eelnenud kalendriaasta jooksul



Aasta ELis registreeritud sõidukite arv 2.2.2. Kui punktis 2.2.1 osutatud arvandmed seal viidatud ajavahemiku kohta puuduvad, siis kontrollitavatel andmetel põhinev hinnang



Aasta ELis registreeritud sõidukite arv 2.2.3. Kui punktides 2.2.1 ja 2.2.2 osutatud arvandmed antud ajavahemiku kohta puuduvad, siis viimase sellise kalendriaasta arvandmed, mille kohta need andmed on kättesaadavad



Aasta ELis registreeritud sõidukite arv

2.3. Kui taotluses on viidatud seotud tootjate rühmale: 2.3.1. seotud tootjate nimed; 2.3.2. liidus registreeritud sõidukite arv seotud tootjate rühma taotluse esitamise päevale eelnenud kalendriaastal;



Aasta ELis registreeritud sõidukite arv 2.3.3. kui punktis 2.3.2 osutatud arvandmed ei ole kättesaadavad, siis arvandmed või kontrollitavatel andmetel põhinev hinnang viimase kalendriaasta kohta, mil vastavad andmed on kättesaadavad



Aasta ELis registreeritud sõidukite arv

3. Taotleja valmistatud sõiduautode andmed

Teave kavandatavate toodete kohta, mis ei ole taotluse esitamise ajal turul kättesaadavad, esitatakse käesoleva taotluse konfidentsiaalses osas.

3.1. Süsinikdioksiidi eriheite keskmine tase 2007. aastal, kui see ei ole toodud käesoleva määruse IV lisas.

3.2. Kui andmed 2007. aasta kohta puuduvad, siis järgmised andmed: (a) liidus registreeritud sõidukite arv või kontrollitavatel andmetel põhinev hinnang 2007. aastale lähima kalendriaasta põhjal, kui taotluse esitamise ajal ei ole ametlikud arvandmed kättesaadavad; (b) kõikide autotüüpide sõiduki karakteristikud; (c) V lisas sätestatud sõidukiklasside alusel klassifitseeritud autode loend.

4. Eriheite sihttaseme vähendamine 25 % võrra 2007. aasta võrdlusalusega võrreldes

TAOTLUSE KONFIDENTSIAALNE OSA

5. Taotleja poolt liidu turule toodavate sõiduautode andmed (seoses tootjatega, kes ei ole loetletud IV lisas)

5.1. Kõikide autode sõiduki karakteristikud

5.2. V lisas sätestatud sõidukiklasside alusel klassifitseeritud autode loend

5.3. Eeldatav ELis registreeritud sõidukite arv erandi tegemise esimesel aastal









III LISA

Standardne omandistruktuuri deklaratsiooni vorm

Määruse (EÜ) nr 443/2009 artikli 11 lõike 1 punkt a

Käesolevaga kinnitan, et mul on seaduslik õigus esindada määruse (EÜ) nr 443/2009 artikli 11 lõikes 1 ette nähtud erandi tegemise taotluse esitamisel [nimi] (tootjat), kes ei kuulu nimetatud määruse artikli 3 lõike 2 kohaselt seotud tootjate rühma. Minu parimate teadmiste kohaselt võib [nimi] (tootja) taotleda määruse (EÜ) nr 443/2009 artikli 11 lõikes 1 ette nähtud erandi tegemist ning taotluses esitatud teave on tõene ja täpne. Lisatud on teave [nimi] (tootja) omandistruktuuri kohta.







Allkiri Kuupäev [Tootja] direktor

Määruse (EÜ) nr 443/2009 artikli 11 lõike 1 punkt b või artikli 11 lõike 4 punkt a

Käesolevaga kinnitan, et mul on seaduslik õigus esindada määruse (EÜ) nr 443/2009 artikli 11 [lõigetes 1 ja 4] ( *1 ) ette nähtud erandi tegemise taotluse esitamisel [nimi] (tootjat), kes kuulub nimetatud määruse artikli 3 lõike 2 kohaselt seotud tootjate rühma. Minu parimate teadmiste kohaselt võib [nimi] (tootja) taotleda määruse (EÜ) nr 443/2009 artikli 11 [lõigetes 1 ja 4] (*1) ette nähtud erandi tegemist ning taotluses esitatud teave on tõene ja täpne. Lisatud on teave [nimi] (tootja) omandistruktuuri kohta.







Allkiri Kuupäev [Tootja] direktor

Määruse (EÜ) nr 443/2009 artikli 11 lõike 1 punkt c

Käesolevaga kinnitan, et mul on seaduslik õigus esindada määruse (EÜ) nr 443/2009 artiklis 11 ette nähtud erandi tegemise taotluse esitamisel [nimi] (tootjat), kes kuulub nimetatud määruse artikli 3 lõike 2 kohaselt seotud tootjate rühma, ent kellel on komisjoni määruse (EÜ) nr 000 artiklis 2 viidatud oma tootmisüksused ja projekteerimiskeskus. Minu parimate teadmiste kohaselt võib [nimi] (tootja) taotleda määruse (EÜ) nr 443/2009 artikli 11 [lõikes 1] ette nähtud erandi tegemist ning taotluses esitatud teave on tõene ja täpne. Lisatud on teave [nimi] (tootja) omandistruktuuri kohta.







Allkiri Kuupäev [Tootja] direktor









IV LISA







Liidu süsinikdioksiidi eriheite keskmiste tasemete loend 2007. aastal tootjate kaupa Tootja Heite keskmine tase [g/km] AIXAM 164,000 ALPINA 219,932 AM GENERAL 357,000 ASTON MARTIN 377,860 AUDI 184,752 AUSTIN 450,000 AUTOMOBILES DANGEL 153,000 AVTOVAZ 216,632 BEAUFORD 208,000 BENTLEY 411,664 BMW 171,684 BRABUS 246,000 BRONTO 233,000 BUGATTI 577,667 CATERHAM 236,088 CHRYSLER 226,141 CITROEN 142,536 DACIA 154,650 DAIHATSU 153,070 DAIMLER 182,524 DIAMOND 260,000 DONKERVOORT 194,000 DR MOTOR COMPANY 193,048 FERRARI 434,860 FIAT 141,496 FORD 149,343 FUJI HEAVY INDUSTRIES 219,488 GEELY 183,000 GENERAL MOTORS ►M1 283,689 ◄ GM DAEWOO 160,071 GUMPERT 342,000 GWM 253,480 HC&E 220,000 HONDA 157,613 HYUNDAI 162,046 ISUZU 176,133 IVECO 224,770 JAGUAR 208,219 KIA 157,239 LAMBORGHINI 424,087 LAND ROVER 250,399 LOTUS 208,399 MAGYAR SUZUKI 156,280 MASERATI 354,687 MAZDA 172,568 MG 186,801 MICHALAK 117,000 MICROCAR 178,000 MITSUBISHI 174,649 MK SPORTSCARS 117,000 MORGAN 202,324 NETHERLANDS CAR 141,061 NISSAN 168,408 OPEL 153,699 OSV 135,915 PERODUA 138,135 PEUGEOT 142,205 PGO 201,767 PILGRIM 193,000 PORSCHE 287,710 PROTON 155,185 QUADZILLA 176,000 QUATTRO 290,774 RENAULT 146,893 ROLLS ROYCE 394,526 ROVER 188,399 RUF 327,000 SAAB 190,444 SALVADOR CAETANO 224,000 SANTANA 165,965 SEAT 151,184 SHUANGHUAN 270,000 SKODA 149,387 SOVAB 233,822 SSANGYONG 223,430 SUZUKI 166,012 TATA 168,310 TIGER 244,000 TOYOTA 150,634 TVR 397,500 UAZ 314,000 VM 185,000 VOLKSWAGEN 162,152 VOLVO 189,616 WIESMANN 310,000









V LISA

Süsinikdioksiidiheite võrdlusalus 2007. aastal saadaoleva parima tehnoloogia põhjal ning 25 % süsinikdioksiidi eriheite vähendamise sihttase iga sõidukiklassi kohta







Sõidukiklass Massi (1) klass Massivõimsuse klass Heite võrdlusalus [g/km] CO2 sihttase [g/km] 1 1 madal 108 81 2 1 keskmine 118 89 3 1 kõrge 153 115 4 2 madal 119 89 5 2 keskmine 138 104 6 2 kõrge 153 115 7 3 madal 121 91 8 3 keskmine 136 102 9 3 kõrge 150 113 10 4 madal 131 98 11 4 keskmine 144 108 12 4 kõrge 162 122 13 5 madal 147 110 14 5 keskmine 152 114 15 5 kõrge 179 134 (1) Töökorras auto mass, nagu on määratletud määruses (EÜ) nr 443/2009.

— Massi klassid vastavad järgmistele vahemikele (ümardatud lähima täisarvuni): —



Massi klass Vahemik [kg] 1 0–1 225 kg 2 1 226 –1 375 kg 3 1 376 –1 475 kg 4 1 476 –1 625 kg 5 1 626 + kg

— Massivõimsuse klassid vastavad järgmistele vahemikele (ümardatud lähima täisarvuni): —



Massivõimsuse klass Vahemik [W/kg] Madal 0–65 W/kg Keskmine 66–85 W/kg Kõrge 86+